Neda Ukraden

**Neda Ukraden** jugoslavenska je pjevačica. Tokom 1970-ih i 1980-ih bila je jedno od najvećih imena jugoslavenske popularne muzike s etno-pop prizvukom, kao i jedna od najvećih zvijezda domaćih festivala (Vaš šlager sezone, Zagrebfest, Splitski festival, Festival Opatija).

Tokom višedecenijske karijere sarađivala je s najeminentnijim domaćim autorima, kao što su Đorđe Novković, Rajko Dujmić, Đelo Jusić, Kemal Monteno, Arsen Dedić, Zrinko Tutić i Nikola Borota.

Muzičku karijeru počela je 1967, kada je snimila prvu pjesmu za Radio Sarajevo "Igra bez kraja", sa kojom je nastupila na prvom festivalu Vaš šlager sezone i osvojila nagradu kao najbolji debitant. Na Opatijskom festivalu 1975. godine pjevala je pjesmu "Srce u srcu" i s tom je pjesmom trebala otići na Euroviziju, ali je na kraju na eurovizijsko natjecanje ipak otputovala grupa “Pepel in kri” nakon nadglasavanja u finalu. Neda je u to vrijeme nastupala s grupom "Kamen na kamen", a njihov prvi nosač zvuka zvao se "Neda Ukraden & Kamen na kamen". 1976. godine snimili su drugu ploču "Ko me to odnekud doziva". Uslijedile su ploče "Nedine najljepše pjesme" (1977) i "Još te volim" (1979). 1981. pratila je, zajedno s Jadrankom Stojaković i Ismetom Krvavac, jugoslavenskog predstavnika na Euroviziji u Irskoj, Seida Memića Vajtu s pjesmom "Lejla". Povratkom u zagrebačku diskografsku kuću “Jugoton” Neda je promijenila svoj image, počela raditi sa Đorđem Novkovićem i Rajkom Dujmićem, te 1982. godine snima album "To mora da je ljubav". Album je prodan u 350.000 primjeraka i otvorio novo poglavlje u karijeri Nede Ukraden. Nakon uspjeha LP ploče "To mora da je ljubav", Neda nastavlja saradnju sa istim autorima. Svi naredni albumi dostigli su velike tiraže: "Oči tvoje govore" (1984.) preko 250.000 primjeraka, "Hoću tebe" (1985.) sa hitom "Zora je" preko 500.000 primjeraka, "Šaj, šaj" (1986, za sarajevski "Diskoton") preko 300.000 primjeraka. Isti kontinuitet nastavili su i naredni albumi "Došlo doba da se rastajemo" (1987), "Posluži nas, srećo" (1988), "Ponoć je (1988), "Dobro došli" (1989), mada je primjetno ponovno izvjesno približavanje etno zvuku. To vrijeme od početka 1980-ih do početka 1990-ih je bilo u znaku Nede Ukraden. Pored visokih tiraža njenih ploča, Neda je dobila i brojne nagrade za pjevačicu godine, hit i ploču godine. Na Zagrebfestu 1984. godine pobijedila je s pjesmom "Traži se jedan Vanja" (prva nagrada stručnog žirija). Njen hit "Zora je", koji je napisao Đorđe Novković, preveden je na trinaest svjetskih jezika. Svoj posljednji album za "Jugoton" "Poslije nas" snimila je 1990. godine, a na njemu su radili mladi sarajevski muzičari predvođeni Hari Mata Harijem. Dolaskom ratnih godina Neda se seli u Beograd, gdje je 1992. godine objavila album "Vidovdan/Nek živi muzika". U posljednjih desetak godina objavila je osam studijskih albuma. Svoj posljednji album "Oduži mi se poljupcima" objavila je 2006. godine.  Osvojila je nagradu "Zlatna ptica Jugotona" za preko dva miliona prodanih ploča. Danas živi u Beogradu, gdje snima pjesme turbofolk žanra, te nastupa po svim zemljama bivše Jugoslavije.

## Festivali 
* Igra bez kraja (Vaš šlager sezone 67)
* Kiše su pale (Vaš šlager sezone 69)
* Mlada majka (Omladina 74)
* Srce u srcu (Opatija 75)
* Novi Robinzoni (Vaš šlager sezone 75)
* Što si nano udala me rano (Slavonija 75)
* Sretan dan (Ljubav pobjedu slavi) (Slovenske Popevke 75)
* Majka (Festival Revolucionarne i Rodoljubive Pjesme 75)
* Ej, da mi je naći (Opatija 76)
* Ja i ti (Vaš šlager sezone 76)
* Požuri mi, dragane (Vaš šlager sezone 77)
* Ne dam ga, ne dam (Zagreb 77)
* Gorom i dolom (Split 77)
* Pisma ljubavi (Beogradsko proleće 78)
* Vjeruj mi dušo moja (Vaš šlager sezone 78)
* Alčak (Opatija 78)
* Još te volim (Vaš šlager sezone 79)
* Šeherzada (Opatija 79)
* Što si bliže meni (Zagreb 79)
* Sve što se odgađa, to se ne događa (Yu-izbor za pjesmu Eurovizije 1981)
* Umire ljeto (Split 81)
* Oženjen je (Vaš šlager sezone 81)
* Ne budi me noćas (Vaš šlager sezone 82)
* Za tri dana prođe svako čudo (Opatija 82)
* Ne vjeruj (Vaš šlager sezone 83)
* Čuje se glas (Split 83)
* Doviđenja, zaboravi me (Split 83)
* Traži se jedan Vanja (Zagrebfest 84)
* Ne može se natrag više (Mesam 84)
* Šaj rode, šaj (Yu-izbor za pjesmu Eurovizije 1986)
* Isplest ću bijeli vijenac (Split 88)
* Eh, da sam tebe slušala (Budva 97)
* Ljubomora (Radijski Festival SCG 04)
* Ako se ikad sretnemo (Suncane Skale 05)
* Konačno (Radijski Festival SCG 05)
* Evo sviće (Grand Festival 08)
* Stvarno se isplatilo (12 Hrvatski radijski festival '08)
* Naj, naj
* Kad sam kod kuće (14 Hrvatski radijski festival '09)
* Dalmacijom zagrljeni (Marko Polo Fest 2010)

## Uspjesi 
* Zora je
* Srce u srcu
* Pjesma Maršalu Titu (Drugarice posadimo cvijeće...)
* Vrati se s kišom
* Samo je nebo iznad nas
* Ne zovi me u ponoć
* Zašto tvoj telefon šuti
* To mora da je ljubav
* Oči tvoje govore
* Boli, boli
* Ko te ne zna
* Došlo doba da se rastajemo
* Pozdravi ga, sokole
* Šaj, rode, šaj
* Majko, majko
* Gdje god bio
* Nisam ti ja bilo tko
* Mezarje

## Diskografija 
* "U mom kraju" (1975)
* "Ko me to odnekud doziva" (1976)
* "Nedine najljepše pjesme" (1977)
* "Još te volim" (1979)
* "Čuje se glas" (1981)
* "To mora da je ljubav" (1982)
* "Tajne stvari" (1983) /nedovršeno/
* "Oči tvoje govore" (1984)
* "Hoću tebe" (1985)
* "Šaj, Šaj" (1986)
* "Došlo doba da se rastajemo"(1987)
* "Posluži nas srećo" (1988)
* "Ponoć je" (1988)
* "Dobro došli" (1989)
* "Poslije nas" (1990)
* "Vidovdan/Nek živi muzika" (1992)
* "Jorgovan" (1993)
* "Između ljubavi i mrznje" (1995)
* "Ljubavi žedna" (1996)
* "Nova Neda" (2001)
* "Život sam promjenila" (2002)
* "Ljubomora" (2004)
* "Oduži mi se poljupcima" (2006)
* "Da se nađemo na pola puta" (2009)
* "Radujte se prijatelji" (2010)

## Reference 
## Vanjski linkovi 
* https://web.archive.org/web/20190407025534/http://www.nedaukraden.com/

Kategorija:Rođeni 1950.
Kategorija:Živi ljudi
Kategorija:Biografije, Imotski
Kategorija:Hrvatske pjevačice
Kategorija:Bosanskohercegovačke pjevačice
Kategorija:Srbijanske pjevačice
Kategorija:Bivši studenti Univerziteta u Sarajevu